మదన్‌లాల్

మార్చి 20, 1951లో పంజాబ్ లోని అమృత్‌సర్లో జన్మించిన మదన్‌లాల్ (Madan Lal Udhouram Sharma) http://content.cricinfo.com/ci/content/player/30873.html | మదన్‌లాల్ ప్రొఫైల్ భారతదేశపు మాజీ క్రికెట్ క్రీడాకారుడు. ఇతడు 1974 నుంచి 1987 వరకు భారత క్రికెట్ జట్టుకు ప్రాతినిధ్యం వహించాడు. భారత్ తరఫున 31 టెస్టులు, 67 వన్డేలు ఆడినాడు. ఫస్ట్ క్లాస్ క్రికెట్‌లో చక్కగా రాణించి 10,000 పరుగులు, 600 వికెట్లు సాధించాడు. 

టెస్ట్ క్రికెట్
మదన్‌లాల్ భారత్ తరఫున 31 టెస్టులలో పాల్గొని 22.65 సగటుతో 1042 పరుగులు సాధించాడు. అందులో 5 అర్థ సెంచరీలు ఉన్నాయి. టెస్టులలో అతడి అత్యధిక స్కోరు 74 పరుగులు. బౌలింగ్‌లో 71 టెస్ట్ వికెట్లు సాధించాడు. ఇన్నింగ్సులో 5 వికెట్లను 4 పర్యాయాలు తీసుకున్నాడు. టెస్టులలో అతడి అత్యుత్తమ బౌలింగ్ విశ్లేషణ 23 పరుగులకు 5 వికెట్లు.
వన్డే క్రికెట్
మదన్‌లాల్ 67 వన్డేలలో పాల్గొని 19.090 సగటుతో 401 పరుగులు చేశాడు. ఇందులో ఒక అర్థసెంచరీ ఉంది. వన్డేలలో ఇతడి అత్యధిక స్కోరు 53 పరుగులు నాటౌట్. బౌలింగ్‌లో 29.27 సగటుతో 73 వికెట్లు సాధించాడు. వన్డేలలో అత్యుత్తమ బౌలింగ్ విశ్లేషణ 20 పరుగులకు 4 వికెట్లు.
ప్రపంచ కప్ క్రికెట్
1975 ప్రపంచ కప్ క్రికెట్‌లో మదన్‌లాల్ తొలి బంతిని ఇంగ్లాండుకు చెందిన డెన్నిస్ అమిస్కు బౌలింగ్ చేశాడు. రెండో సారి భారత్ ప్రపంచ కప్ సాధించిన 1983లో కూడా ప్రాతినిధ్యం వహించాడు.
రిటైర్‌మెంట్ తరువాత
అంతర్జాతీయ క్రికెట్ నుంచి రిటర్‌మెంట్ పొందిన తరువాత మదన్‌లాల్ అనేక స్థానాలలో క్రికెట్ పదవులను నిర్వహించాడు.
 యునైటెడ్ అరబ్ ఎమిరేట్స్ జట్టుకు కోచ్‌గా పనిచేశాడు.
 సెప్టెంబర్ 1996 నుంచి సెప్టెంబర్ 1997 వరకు భారతజట్టుకు జాతీయ క్రికెట్ కోచ్‌గా వ్యవహరించాడు.
 2000, 2001లలో సెలెక్షన్ కమిటీ మెంబర్‌గా వ్యవహరించాడు.

మూలాలు

వర్గం:1951 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:పంజాబ్ క్రీడాకారులు
వర్గం:పంజాబ్ క్రికెట్ క్రీడాకారులు
వర్గం:జీవిస్తున్న ప్రజలు